[{"text_idx": "#000005", "text": "Croeso i\u2019r rhifyn diweddaraf o Fwletin Archifau a Llyfrgell Cofnod Henebion Cenedlaethol Cymru (CHCC). Gellir gweld yr eitemau archifol a\u2019r llyfrau llyfrgell ac erthyglau o gylchgronau yn ein hystafell ddarllen gyhoeddus. Gellir gweld y deunydd archifol ar Coflein hefyd yn coflein.gov.uk. Gellir dod o hyd i bob cyhoeddiad yn ein Catalog Llyfrgell ar-lein."}, {"text_idx": "#000007", "text": "Mae eitemau archif wedi\u2019u hychwanegu i\u2019r casgliadau canlynol yn ystod y mis diwethaf:"}, {"text_idx": "#000009", "text": "Copi\u0308au caled yw llawer o\u2019r eitemau hyn, sy\u2019n cynnwys cynlluniau ar raddfa fawr, ffotograffau ac adroddiadau, ac maent ar gael i\u2019w gweld yn ein hystafell chwilio yn Aberystwyth. Mae eitemau eraill yn rhai digidol y gellir eu gweld ar ein catalog ar-lein Coflein."}, {"text_idx": "#000010", "text": "Dyma rai o\u2019r eitemau sydd wedi\u2019u catalogio erbyn hyn ac sydd ar gael ar Coflein:"}, {"text_idx": "#000011", "text": "Ffotograff lliw digidol sy\u2019n dangos y wal sydd bellach yn enwog yn Rockfield Studios, Trefynwy lle\u2019r eisteddodd Liam Gallagher i ganu Wonderwall o\u2019r albwm \u2018(What\u2019s the Story) Morning Glory\u2019 (Cyf.: DS2022_432_021). Gallwch weld mwy yn ein cofnod safle yma: "}, {"text_idx": "#000012", "text": "Copi digidol o ffotograff du a gwyn sy\u2019n dangos Fagwyr Uchaf, Ynys Mo\u0302n yn oddeutu 1946. Cafodd ei roi i\u2019r archif gan William Baquiast yr oedd ei daid/nain yn byw yma. Yn o\u0302l William, cafodd y tw\u0302r ei dynnu i lawr maes o law oherwydd ei fod yn gogwyddo\u2019n beryglus ar y ty\u0302. Dywed William mai\u2019r rheswm am hynny, yn o\u0302l aelodau\u2019r teulu, oedd mai dim ond tair wal oedd gan y rhan isaf, a\u2019i bod wedi\u2019i hadeiladu a\u0302 thywod a gludwyd o\u2019r traeth. Roedd felly\u2019n llawn o halen mo\u0302r ac yn dda i ddim ar gyfer gwaith adeiladu. (Cyf.: DD2022_026). Gallwch weld mwy yn ein cofnod safle yma: "}, {"text_idx": "#000013", "text": "Copi digidol o negatif nitrad sy\u2019n dangos Eglwys Gadeiriol Llandaf yn oddeutu 1950-60 tra oedd y to\u2019n cael ei atgyweirio, wedi iddo gael ei ddifrodi\u2019n ddifrifol gan ffrwydryn Almaenig yn ystod ymosodiad o\u2019r awyr ar Gaerdydd ym mis Ionawr 1941 (blitz Caerdydd). (Cyf.: CMC_PA_660_02). Gallwch weld mwy yn ein cofnod safle yma: "}, {"text_idx": "#000014", "text": "Ffotograff lliw digidol sy\u2019n dangos carreg arysgrifedig Llys-y-fra\u0302n, a dynnwyd yn 2022. Ar y garreg biler hon, sy\u2019n Heneb Gofrestredig, gwelir croes Ladin unionlin wedi\u2019i naddu yn fras, sydd wedi\u2019i haddurno a\u0302 chylchoedd a smotiau. Arferai\u2019r garreg fod yn bostyn gia\u0302t ar fferm Velindre, ond mae wedi\u2019i symud ers hynny. Cafodd y ffotograff ei roi gan Shirley Elwell ar o\u0302l iddi wylio anerchiad gan Nancy Edwards am gerrig arysgrifedig o\u2019r oesoedd canol cynnar yng Nghymru. (Cyf.: DD2023_001_01) . Gallwch weld mwy yn ein cofnod safle yma: wylio\u2019r anerchiad yma: "}, {"text_idx": "#000015", "text": "Cyfuniad o Fodel Codiadau Tir Digidol (DEM) ac orthoffotograff, sy\u2019n deillio o arolwg ffotogrametreg o\u2019r gwaith haearn sy\u2019n weddill o longddrylliad y Siloam yn Nolton Haven. Sgwner bren oedd y Siloam, a adeiladwyd yn 1868. Roedd yn 93 troedfedd o hyd ac roedd ganddi 3 mast. Adeg ei dryllio, ar 20 Chwefror 1892, roedd yn cludo mwyn haearn o Duddon i Lansawel pan gafodd ei dal mewn gwynt cryf categori 8 a\u2019i gyrru i\u2019r lan wrth yr aber yn Nolton Haven. Cafodd un aelod o\u2019r criw ei ladd yn y llongddrylliad (Cyf.: UAV2022_049_013). Gallwch weld mwy yn ein cofnod safle yma: "}, {"text_idx": "#000016", "text": "Mae ein llyfrau a\u2019n cyfnodolion i gyd wedi\u2019u cofnodi ar Gatalog Llyfrgell y Comisiwn Brenhinol ac mae modd eu gweld yn ein Llyfrgell a\u2019n Hystafell Chwilio."}, {"text_idx": "#000021", "text": "Os oes gennych unrhyw sylwadau neu ymholiadau, mae croeso i chi gysylltu a\u0302 ni:"}, {"text_idx": "#000025", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]